CELEX: 32008R1141
Language: et
Date: 2008-11-13 00:00:00
Title: Komisjoni määrus (EÜ) nr 1141/2008, 13. november 2008 , teatavate kaupade klassifitseerimise kohta kombineeritud nomenklatuuris

19.11.2008   
            
            
               ET
            
            
               Euroopa Liidu Teataja
            
            
               L 308/9
            
         
      KOMISJONI MÄÄRUS (EÜ) nr 1141/2008,
   13. november 2008,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus märgitud CN-koodi alla.
   Artikkel 2
   Liikmesriigi tolliasutuse väljastatavale siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. november 2008
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Lineaarliikumissüsteem, mis koosneb kahe soonega liugmehhanismist ja kandilisest kuullaagrikuulidega korpusest.
                  Korpus liigub kuullaagrikuulide abil liugmehhanismi soontes.
                  Lineaarliikumissüsteemi kasutatakse eri liiki masinates, näiteks kaupade teisaldamise seadmed, tööpingid ja DVD-pleierid.
               
               
                  8482 10 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 2a ning CN-koodide 8482, 8482 10 ja 8482 10 90 sõnastusega.
                  Et lineaarliikumissüsteemi on võimalik kasutada eri liiki seadmetes, ei saa seda pidada ainult või peamiselt teatavat liiki seadme osaks XVI jaotise märkuse 2b tähenduses. Seetõttu ei või süsteemi klassifitseerida rubriigi 8431, 8466 või 8522 seadme osana.
                  Lineaarliikumissüsteemi peetakse rubriiki 8482 kuuluvate vaba liikumisulatusega kuullaagrikuulidega liugmehhanismiks (vt ka HSi selgitavad märkused, rubriik 8482, A, punkt 3).
                  Et lineaarliikumissüsteem on rubriigis 8482 kirjeldatud toode, tuleb see XVI jaotise märkuse 2a järgi klassifitseerida sellesse rubriiki.